alexandrainst/scandi-wiki huggingface dataset:
Mortensrud kyrkje

Mortensrud kyrkje er ei arbeidskyrkje frå 2002 i Søndre Nordstrand, Oslo kommune. Ho er teikna av arkitektane Jan Olav Jensen og Børre Skodvin frå Jensen & Skodvin Arkitektkontor. Kunstnarleg koordinering var ved Kirkelig kulturverksted. 

Kyrkja står på ein skogkledd kolle med høge furuer rundt. Anlegget er samansett av to volum, kyrkje mot nord og forsamlingssenter i sør bundne saman med ein kyrkjebakke. Grunnplanet til bygget har ei langstrekt, rektangulær form med saltak over sjølve kyrkjerommet. I forlenging av kyrkjerommet kjem kyrkjetorget med flatt tak. Kyrkja har frittståande klokketårn i tre ved det sør-vestlege hjørnet. Kraftige murar i skifer framhevar fargane i landskapet samstundes med at dei store glasflatene reflekterer vegetasjonen og ljoset frå himmelen.

Kyrkja var kontroversiell i si tid, mellom anna fordi ein her tok i bruk langkyrkjeforma og fordi altaret ligg mot nord, og golvet har ei svak helling nedover mot altarpartiet.

Interiør og inventar 
Kyrkjerommet har hovudskip med to sideskip og galleri. Golvet fylgjer terrenget og har eit svakt fall fram mot fondveggen ved altarpartiet. I betonggolvet ligg berget ope framme ved koret og bak delar av benkane.

Preikestolen er ein lesepult i stål og tre og er montert i berget framme ved koret. Altaret og altartavla er trukket litt mot aust. Altartavla dekkjer ein stor del av glaspanelet i fondveggen. Arkitekturen er prega av grå murar og svarte stålkonstruksjonar.

Arkitekturprisar 
Mortensrud kyrkje og arkitektane har vunne ei rekkje arkitekturprisar, mellom anna Houens fonds diplom og Norsk Stålkonstruksjonspris.

Fotnotar

Litteratur

Bakgrunnsstoff
 Kunsthistorie.com om kyrkja
 Archileaks om kyrkja 
 Mortensrud kyrkjelyd
 Kyrkjesøk – Mortensrud kirke

Kyrkjer i Oslo
Kyrkjer i Søndre Aker prosti
Arbeidskyrkjer
Houens fonds diplom
Bydel Søndre Nordstrand
Norske kyrkjer frå 2002
Klemetsrud kyrkje

Klemetsrud kyrkje er ei langkyrkje frå 1933 sør i Oslo kommune. Kyrkja er bygd i tre og har 130 sitteplassar. Ho er teikna av Herman Major Backer og fullført ved Einar Engelstad i 1932–33 etter Backers sin død.

Kyrkja vart utvida med eit tilbygg (kapell, bårehus og sal for kyrkjelyden) i 1982, og restaurert i 2008–09. Kyrkjeklokkene er støypte på Olsen Nauen Klokkestøperi i Tønsberg.

Kyrkjegarden er stor, og vert òg nytta av andre kyrkjelyder i nabolaget.

Referansar

Litteratur

Bakgrunnsstoff
 Klemetsrud kyrkjelyd
 Kyrkjesøk – Klemetsrud kirke
 

Kyrkjer i Oslo
Kyrkjer i Søndre Aker prosti
Langkyrkjer i Oslo bispedømme
Norske kyrkjer frå 1933
Bydel Søndre Nordstrand
Bygningar teikna av Herman Backer
Kulturminne i Oslo
Manglerud kyrkje

Manglerud kyrkje er ei arbeidskyrkje frå 1963 i Oslo kommune. Kyrkjesalen er rektaungulær (langkyrkjeform), og bygget har òg rom for andre føremål. Kyrkja er teikna av Carl Corwin.

Det er ikkje gravplass ved kyrkja.

Fotnotar

Litteratur

Bakgrunnsstoff
 Manglerud kyrkjelyd
 
 

Kyrkjer i Oslo
Kyrkjer i Søndre Aker prosti
Norske kyrkjer frå 1963
Kulturminne i Oslo
Arbeidskyrkjer
Ormøy kyrkje

Ormøy kyrkje er ei langkyrkje frå 1893 i Oslo kommune. Kyrkja er teikna av Bernhard Steckmest i ein utprega nasjonalromantisk stil. Inventaret vart fornya omkring 1930. Kyrkja vart påtent i 1992, men brannen vart sløkt før han vann å gjere omfattande skade.

Det er ikkje gravplass ved kyrkja.

Litteratur

Bakgrunnsstoff
 Bekkelaget og Ormøy kyrkjelyd
 Kyrkjesøk – Ormøy kirke
 Artemisia.no om kyrkja
 

Kyrkjer i Oslo
Kyrkjer i Søndre Aker prosti
Norske kyrkjer frå 1893
Langkyrkjer i Oslo bispedømme
Kulturminne i Oslo
Holmlia kyrkje

Holmlia kyrkje er ei arbeidskyrkje i Oslo kommune. Kyrkja vart teikna av Harald Hille, oppført i 1992 og innvigd 17. januar 1993.

Det er ikkje gravplass ved kyrkja.

Galleri

Litteratur

Bakgrunnsstoff
 Holmlia kyrkjelyd
 Kyrkjesøk – Holmlia kirke

Kyrkjer i Oslo
Arbeidskyrkjer
Kyrkjer i Søndre Aker prosti
Norske kyrkjer frå 1993
Bydel Søndre Nordstrand
Furuset kyrkje i Oslo

Furuset kyrkje er ei arbeidskyrkje frå 1980 i Oslo kommune. Ho ligg nær ein gamal pilegrimsveg der det stod ei kyrkje i mellomalderen. Denne kyrkja forfalt truleg etter Svartedauden, og eit par nøklar som er funne i nærleiken, stammer truleg frå ho. Dei er utstilt i dagens Furuset kyrkje.

I 2012 vedtok bispedømmerådet å slå saman Furuset og Ellingsrud sokn.

Det er ikkje kyrkjegard ved kyrkja.

Fotnotar

Litteratur

Bakgrunnsstoff
 Ellingsrud-Furuset kyrkjelyd
 Kyrkjesøk – Furuset kirke

Kyrkjer i Oslo
Kyrkjer i Østre Aker prosti
Norske kyrkjer frå 1980
Arbeidskyrkjer
Francesco Zuccarelli

Francesco Zuccarelli () var ein italiensk målar, særleg kjend for sine landskapsmåleri med antikk bakgrunn. Stilmessig høyrer verka hans til rokokkoen.

Liv og gjerning
Zuccarelli var fødd i Pitigliano, ein landsby i Toscana. Han var elev av portrettmålaren Giovanni Morandi og deretter Pietro Nelli i Roma. I 1732 slo han seg ned i Venezia, der han for det meste måla religiøse og mytologiske motiv, men etter kvart byrja lage bilete med landskap. Han tok oppdrag fleire stader i Italia, og samarbeidde ofte med andre målar, mellom andre med Bernardo Bellotto. Frå 1747 til -52 arbeidde han for den rike Tassi-familien i Venezia.

Oppfordra av den britiske konsulen i Venezia, reiste Zuccarelli i 1752 til England. Produksjonen hans var heile tida etterspurd, så han vart verande i London til 1762. Etter tre år i Italia tok han på ny opphald i London, der samfunnseliten tok han vel imot og han vart invitert til ymse kunstforeiningar. I 1768 var Zuccarelli mellom dei målarane som frå starten av fekk medlemskap i Royal Academy of Arts. Gjennom sine mange år i England påverka Zuccarelli utviklinga av engelsk landskapsmåling.

År 1771 reiste han tilbake til Venezia, han arbeidde også ei tid i Roma. Landskapsmålaren Zuccarelli hadde ei ei høg stjerne mellom dei som var inspirert av Jean-Jacques Rousseau sine tankar om naturen og naturtilstanden.

Han døydde i Firenze, 86 år gammal.

Kjelder
Denne artikkelen bygger på «Francesco Zuccarelli» frå ,  den 17. oktober 2013.

Bakgrunnsstoff

Italienske målarar
Rokokkomålarar
Folk frå Toscana
Naum Gabo

Naum Gabo, eigentleg Naum Abramovitsj Pevsner, () var ein russisk bilethoggar, fødd i Brjansk. Han var også aktiv som målar, arkitekt og designar.

Liv og gjerning

Gabo utdanna seg fyrst til ingeniør i München. Sidan byrja han med kunst, laga abstrakte konstruksjonar. Frå 1914 budde han i den norske hovudstaden, der han i trematerial laga det kubistisk-inspirerte verket Byste i 1915. I 1917 reiste han og broren Antoine Pevsner til heimlandet Russland og busette seg i Moskva. I den russiske, snart sovjetiske, hovudstaden vart Gabo kjend med dei heimlege, nasjonale avantgardistane; leiande kunstnarar som Kasimir Malevitsj og Vladimir Tatlin.

I 1920 publiserte dei to brørne Gabo og Pevsner Det realistiske manifestet, der dei tok avstand frå Tatlin si funksjonalisme og Aleksandr Rodtsjenko si konstruktivisme. Eitt år seinare reiste begge brørne frå Russland, då dei fann det kunstnariske klimaet lite inspirerande. Gabo budde dei neste ti åra i Berlin. Sidan heldt han fram med å forme sine konstruksjonsidéar i både glas, plast og metall; etter Berlin i Paris, sidan i England og frå 1939 i USA. Mellom hans seine verk er ein 24,4 m høg skulptur i Rotterdam, oppsett i 1957.

To av skulpturane til Gabo er utstilt i Oslo. Kvinnehode frå 1916 er ved Universitetet på Blindern, medan Sfærisk konstruksjon finst på Munchmuseet. 

Gabo døydde i Waterbury i Connecticut i USA.

Kjelder

Denne artikkelen bygger på «Naum Gabo» frå ,  den 17. oktober 2013.

Bakgrunnsstoff

Russiske bilethoggarar
Russiske kunstnarar
Målarar frå 1900-talet
Bilethoggarar frå 1900-talet
Hauketo-Prinsdal kyrkje

Hauketo-Prinsdal kyrkje er ei arbeidskyrkje frå 1995 i Oslo kommune.  Kyrkja er teikna av Arne E. Sæther Ho avløyste ei tidlegare kyrkje som brann i 1992.

Det er ikkje gravplass ved kyrkja.

Litteratur

Bakgrunnsstoff
 Hauketo-Prinsdal kyrkjelyd
 Kyrkjesøk – Hauketo-Prinsdal kirke
 

Kyrkjer i Oslo
Kulturminne i Oslo
Kyrkjer i Søndre Aker prosti
Arbeidskyrkjer
Norske kyrkjer frå 1995
Vidar Helgesen

Vidar Helgesen () er ein norsk diplomat og politikar (H). Han var norsk klima- og miljøminister i regjeringa Solberg frå 2015 til 2018. Frå 16. oktober 2013 til 2015 var han statsråd og stabssjef ved Statsministerens kontor i regjeringa Solberg med ansvar for EØS-saker og Noregs tilhøve til EU.

Han var medlem av sentralstyra i Noregs Gymnasiastsamband 1987–1989 og Unge Høgre 1989–1991, og leia Operasjon Dagsverk 1987–1988. Ein periode var han og nestleiar i Oslo Unge Høgre. I 1994 leia han Høgre sin kampanje før folkerøystinga om EU i 1994. Helgesen var redaktør for boka Partiet, makten og staten frå 1995 og redaksjonssekretær i Tidens tegn 1996–1998.

Helgesen er særleg opptatt av menneskerettar, flyktningproblematikk, fredsmekling, forsoningsprosessar samt FN-politikk. Han var spesialrådgjevar i det internasjonale Røde Kors i Genève 1998–2001 og statssekretær i Utanriksdepartementet 2001–2005 samt generalsekretær i International Institute for Democracy and Electoral Assistance (IDEA) i Stockholm 2005–2013.

Helgesen har anar frå Gildeskål kommune i Nordland, vart fødd i Bodø, og voks opp på Nøtterøy i Vestfold. Han er cand.jur. frå Universitetet i Oslo frå 1998, og praktiserte som advokatfullmektig i Wiersholm, Mellbye & Bech i Oslo i 2001. I 1999 vart han teken opp til Utanriksdepartementets aspirantkurs. Han har publisert fleire artiklar om folkerett og fredsmekling.

Kjelder 

Denne artikkelen bygger på «Vidar Helgesen» frå ,  den 18. oktober 2013.

Bakgrunnsstoff 

Norske miljøvernministrar
Norske EØS- og EU-ministrar
Statsrådar i Regjeringa Solberg
Høgrestatsrådar
Statssekretærar i Regjeringa Bondevik II
Statssekretærar frå Høgre
Norske juristar
Norske diplomatar
Folk frå Bodø
Folk frå Nøtterøy
Gustaf Cederström

Gustaf Olof Cederström () var ein av Sveriges mest populære historiemålarar på 1800-talet. Hans mest kjende måleri er Karl XII:s likfärd.

Liv og gjerning
Friherre Gustaf Cederström var son til ein marineoffiser. Han voks opp i ein familie som høgakta Karl XII, ein av forfedrane hans hadde vore med på trefninga i Bender. Cederström prøvde fyrst å gjere karriere som offiser, i 1864 vart han «underlöjtnant» ved Värmlands fältjägarregemente.

Seks år seinare, i 1870, tok han avskjed frå det militære. Før den tid hadde han studert ved Stockholms Konstakademen og gått i lære hos Ferdinand Fagerlin i Düsseldorf og Léon Bonnat i Paris. Cederström busette seg i Paris i 1873, der han laga dei fyrste måleria som det svenske publikum la merke til, særleg Epilog og Mörka stunder.

Cederströms store gjennombrot kom i 1878 med måleriet Karl XII:s likfärd, eit verk som vart stilt ut på verdsutstillinga i Paris. Måleriet er ikkje ei realistisk skildring av hendinga, men ei oppdikta hylling av den døde kongen. Karl XII vart aldri boren på båre heim til Sverige den kalde vinteren 1718. Måleriet vart kjøpt av den russiske storfyrsten Konstantin. Etter oktoberrevolusjonen i 1917 vart biletet kjøpt tilbake til Sverige, og er i dag i Göteborgs Konstmuseum. Dei komande åra heldt Cederström fram som den store skildraren av karolingarane.

Frå 1887 var han professor ved Konstakademien i Stockholm. Perioden 1899-1911 var han  direktør ved same institusjonen. Jamsides målinga var Cederström aktiv som forfattar og kåsør, mellom hans fremste skrift-verk merker dei sjølvbiografiske bøkene; En gammal konstnärs minnen (1926) og Gammalt och nytt (1929), seg ut.

Bakgrunnsstoff

Kjelder
Denne artikkelen bygger på «Gustaf Cederström» frå ,  den 18. oktober 2013.  
 

Svenske målarar
Torstein Solberg

Torstein Tvedt Solberg () er ein politikar frå Stavanger som representerer Arbeidarpartiet. Han er frå hausten 2013 stortingrepresentant for Rogaland.

Solberg var medlem av bystyret i Stavanger frå 2003 til 2011, dei siste fire åra som medlem av formannskapet. Åra 2005-09 arbeidde han for Arbeidernes Ungdomsfylking. Han var til stades på Utøya då Anders Behring Breivik skaut 69 menneske.

Frå 19. september 2012 var Solberg politisk rådgjevar for næringsministeren, Trond Giske, til dess Stoltenberg II-regjeringa ikkje lukkast få fleirtal ved stortingsvalet 2013. Ved same stortingsvalet kom Solberg inn på Stortinget som Rogaland Arbeidarparti sin andrekandidat.

Kjelder

 
Denne artikkelen bygger på «Torstein Tvedt Solberg» frå ,  den 18. oktober 2013.  

Stortingsrepresentantar for Rogaland
Stortingsrepresentantar frå Ap
Stortingsrepresentantar 2013-2017
Stortingsrepresentantar 2017-2021
Stortingsrepresentantar 2021-2025
Lokalpolitikarar i Stavanger
Ap-politikarar i Rogaland
Folk frå Stavanger
Kårstein Løvaas

Kårstein Eidem Løvaas () er ein norsk journalist og politikar frå Sandar i Sør-Odal, busett på Teie i Nøtterøy. Han er sidan oktober 2013 stortingsrepresentant for partiet Høgre frå Vestfold.

Løvaas er utdanna ved befalsskule, og har studert sosialøkonomi ved Lunds universitet i Sverige. Frå 1994 til 2013 var han journalist og programleiar i radiostasjonen P4.

På 1980-talet var Løvaas politisk aktiv i Unge Høgre. Han medlem av Nøtterøy kommunestyre i perioden 2007-11, der han var leiar av hovudutvalet for oppvekst og kultur. Ved stortingsvalet i 2013 vart han innvald på Stortinget som fylkespartiet sin andrekandidat. Han var medlem av Familie- og kulturkomiteen.

Kjelder
 

Fotnotar

Stortingsrepresentantar for Vestfold
Stortingsrepresentantar frå Høgre
Stortingsrepresentantar 2013-2017
Stortingsrepresentantar 2017-2021
Folk frå Sør-Odal
Folk frå Nøtterøy
Førresfjorden sokn

Førresfjorden er eit sokn i Tysvær kommune på Haugalandet i Rogaland fylke. Det har omtrent 6 200 inbyggjarar (2013) og omfattar den nordvestre, folketettaste delen av kommunen. Soknet har to tettstader, Førre og Aksdal, med kvar si kyrkje. Førre (Førresfjorden) kyrkje vart innvigd i 1893, mens Aksdal kyrkje er frå 1995. Soknet høyrer til Haugaland prosti.

Historikk
Førresfjorden er eit ikkje særleg gammalt sokn. Det vart oppretta i 1893, same år som kyrkja stod ferdig, ved frådeling av den nordre delen av Avaldsnes prestegjeld. Soknet hadde då 782 innbyggjarar. 

Ved oppløysinga av Avaldsnes kommune i 1965 vart Førresfjorden sokn lagt til Tysvær kommune (unnateke Kolnes krins som følgde med storparten av Avaldsnes inn i Karmøy kommune og vart tilbakeført til Avaldsnes sokn). I 1988 vart Førresfjorden sokn utvida, då krinsane Grinde, Halleland og Sundfør vart overførte frå Skjoldastraumen kapelldistrikt i Nedstrand sokn.

Kjelder 
Arkivverket
Arkivverket

Haugalandet
Tysvær kommune
Sokn i Stavanger bispedømme
Tysvær sokn

Tysvær er eit sokn i Tysvær kommune på Haugalandet i Rogaland fylke. Det har nesten 2 400 inbyggjarar (2013) og omfattar den sørvestre delen av kommunen. 

Tysvær kyrkje ligg ved botnen av Vågen (Tysværvågen), ei grein av  Førlandsfjorden, omtrent midt i soknet. Soknet høyrer til Haugaland prosti.

Historikk
Tysvær kommune vart oppretta i 1849 og hadde same grenser som kyrkjesoknet fram til kommunesamanslåinga i 1965. Same år vart Tysvær sokn utvida då Gismarvik krins vart overført frå Avaldsnes sokn, og Vordeneset kapelldistrikt vart overført frå Skjold sokn. Vordeneset vart likevel overflytta til Nedstrand sokn i 1969.

Kjelder 
Arkivverket

Haugalandet
Tysvær kommune
Sokn i Stavanger bispedømme
Norheim sokn

Norheim er eit sokn i Karmøy kommune på Haugalandet i Rogaland fylke. Det har 8 337 inbyggjarar (2013) og omfattar den del av kommunen som ligg aust for Karmsundet, eller fastlandsdelen og øya Fosen. Soknet høyrer til Karmøy prosti.

Historikk
Norheim er ikkje eit gammalt sokn. Det vart oppretta i 1983, ved frådeling av dei delar av Torvastad og Avaldsnes sokn som låg aust for Karmsundet. Soknet har fått namn av Norheim kyrkje frå 1978, som sjølv er namngjeven etter garden Norheim.

Kjelder 
Norheim kyrkjelyd 

Haugalandet
Karmøy kommune
Sokn i Stavanger bispedømme
Ljan kyrkje

Ljan kyrkje er ei langkyrkje frå 1932 i Oslo kommune. Kyrkja er nyromansk og mellomalderinspirert. Slik sett står ho i kontrast til dei funksjonalistiske tendensane som gjorde seg gjeldande i åra etter.

Kyrkja er teikna av Olav Olson som også teikna Kolbotn kyrkje og Strømmen kyrkje. Sistnemnde har vore modell for dei to   andre. Ljan kyrkje har 180 sitjeplassar og galleri. Preikestol og døypefont er ved Trygve Dammen.

Det er ikkje gravplass ved kyrkja.

Referansar

Litteratur

Bakgrunnsstoff
 Ljan kyrkjelyd
 Kyrkjesøk – Ljan kirke
 

Kyrkjer i Oslo
Kyrkjer i Søndre Aker prosti
Norske kyrkjer frå 1932
Bydel Nordstrand
Langkyrkjer i Oslo bispedømme
Kulturminne i Oslo
Nordstrand kyrkje

Nordstrand kyrkje er ei langkyrkje i Oslo kommune. Ho vart teikna av Jacob Wilhelm Nordan, oppført i 1865 og innvigd som kapell 4. januar 1866. I 1934–35 vart kyrkja forlenga mot vest og fekk dei karakteristiske trappegavlane (arkitekt: Georg Greve).

Litteratur

Bakgrunnsstoff
 Nordstrand kyrkjelyd
 Kyrkjesøk – Nordstrand kirke
 

Kyrkjer i Oslo
Kyrkjer i Søndre Aker prosti
Norske kyrkjer frå 1860-åra
1866 i Noreg
Langkyrkjer i Oslo bispedømme
Kulturminne i Oslo
Iselin Nybø

Iselin Nybø () er ein tidlegare norsk politikar for Venstre frå 1999 til 2022. Ho arbeidar no som partnar i advokatfirmaet Schjødt.

Bakgrunn 
Nybø er utdanna jurist frå Universitetet i Bergen og jobbar til dagleg i eit advokatskontor, der ho jobbar med ulike forretningsjuridiske problemstillingar med hovudvekt på skatterett. Ho kjem frå Randaberg i Rogaland fylke, men bur i dag i Stavanger.

Iselin Nybø var formannskapsmedlem, bystyremedlem og nestleiar i kommunalstyret for Oppvekst i Stavanger kommune. I perioden 2010–2012 var ho leiar i Rogaland Venstre. På landsmøtet til Venstre i april 2012 vart ho vald inn i sentralstyret til Venstre.

Ho vart vald inn på Stortinget for Rogaland Venstre i 2013.

Stortingsrepresentant
Ho var forsking- og høgare utdanningsminister frå 2018 til 2020, og nærings- og fiskeriminister frå 2020 til 2021 i regjeringa Solberg.

Stortingskomitéar 
 2013-2017 første nestleiar i  Kyrkje-, utdannings- og forskingskomitéen.
 2013-2017 medlem av Valkomitéen.

Kjelder 

Denne artikkelen bygger på «Iselin Nybø» frå ,  den 19. oktober 2013.

Bakgrunnsstoff 

 Stortinget.no - Biografi

Statsrådar i Regjeringa Solberg
Venstrestatsrådar
Stortingsrepresentantar frå Venstre
Stortingsrepresentantar for Rogaland
Stortingsrepresentantar 2013-2017
Venstrepolitikarar i Rogaland
Folk frå Randaberg
Gimsøystraumen

Gimsøystraumen er eit sund mellom Gimsøya og Austvågøya i Vågan kommune i Nordland. Sundet er om lag 18 kilometer langt og 1–5 kilometer breidt.

Sundet strekker seg frå Vesterålsfjorden mellom Titsneset i vest og Festvågneset i aust og sørover til  Henningsværstraumen mellom Malnesodden i vest og Nordodden i aust. Sundklakkstraumen på vestsida av Gimsøya endar omtrent midtvegs i sundet. I austleg retning går to forgreiningar; den korte Sydalspollen og den lengre Olderfjorden.  

På Gimsøya ligg grendene Vinje og Saupstad og ein vidare spreidd gardsbusetnad sørover langs fylkesveg 861. Moland ligg på Vestvågøy langs fylkesveg 815. Langs austsida ligg dei sju Straumanbygdene langs fylkesveg 864 og E 10. Det tidlegare ferjesambandet mellom Lyngvær og Smorten vart i 1981 erstatta av Gimsøystraumen bru.

Kjelder 

Denne artikkelen bygger på «Gimsøystraumen» frå ,  den 19. oktober 2013.  
 

Sund i Nordland
Geografi i Vestvågøy
Geografi i Vågan
Nappstraumen

Nappstraumen er eit 15 kilometer langt sund i kommunane Flakstad og Vestvågøy i Nordland.

På vestsida går sundet frå Storsandnes i nord og sørover til Nusneset, begge på Flakstadøya. På austsida frå Stabbneset på Vestvågøya i nord til Båtskjæret i sør. På nordsida ligg Flaget og Norskehavet og på sørsida ligg Vestfjorden.

Ved sundet ligg fiskeværet Napp på Flakstadsida medan det ligg ein spreidd busetnad langs nesten heile Vestvågøykysten, som blir knytt saman av fylkesveg 843 til Hattan og ein lokal veg vidare sørover.

Kjelder 
Denne artikkelen bygger på «Nappstraumen» frå ,  den 19. oktober 2013.  
 

Sund i Nordland
Geografi i Flakstad
Geografi i Vestvågøy
Napp

Napp er eit fiskevær i Flakstad kommune i Nordland, som ligg nordaust på Flakstadøya i Lofoten. Om lag 10 kilometer aust for staden ligg Leknes.

Staden har barnehage, sjukeheim, skole og  fleire fiskeindustribedrifter. Nokre kilometer sør for Napp ligg Storbåthellaren, ein busetnadsplass frå yngre steinalder. Det er ein vegtunnel under Nappstraumen til Vestvågøy gjennom E 10.

Siste soloppgang på staden før mørketida er 7. desember og første soloppgang etter mørketida er 5. januar.

Namnet Napp kjem av norrønt Knappr, som tyder «knapp» og er brukt om høgdenamn.

Kjelder 

Denne artikkelen bygger på «Napp» frå ,  den 19. oktober 2013.

Bakgrunnsstoff 
Napp Oppvekstsenter 
Napp Skytterlag 

Fiskevær i Nordland
Geografi i Flakstad
Mørketid

Mørketid er den tida på året då solsenteret ikkje kjem over horisonten på ein stad ved middag. Fenomenet opptrer om vinteren og berre nord for den nordlege polarsirkelen og sør for den sørlege polarsirkelen. I ein periode er sola under horisonten, sjølv når ho er på det høgste. Denne perioden er kortast nær polarsirklane og varer lengre desto nærare polområda ein kjem. Ved polområda varer mørketida lengst, i om lag seks månader. Dei områda som har mørketid om vinteren vil ha midnattsol i eit tilsvarande langt tidsrom om sommaren.

På grunn av skumringseffekten gjer ikkje mørketida at det er mørkt 24 timar i døgnet, på same måte som det elles blir lyst før soloppgang. Dei døgna i mørketida då sola ikkje kjem høgre enn 6° under horisonten og ein derfor ikkje har tussmørke, blir kalla for polarnetter.

Norske datoar for mørketida 
Datoar for mørketida i ulike stader i Noreg. Datoene i tabellen viser når sola ikkje kjem over horisonten. I praksis varer mørketida lenger dei fleste stadene, fordi fjell i sør sperrar for sola når ho står lågt på himmelen. Dette kan også vere tilfelle sør for polarsirkelen på stader der det er høge fjell i sør. Rjukan i Telemark har til dømes mørketid flere veker i året på grunn av fjella i den tronge Vestfjorddalen.

Referansar

Bakgrunnsstoff 
 Mørketid og midnattssol  frå yr.no

Jordfenomen
Arktisk geografi
Bird Ridge

Bird Ridge er ein delvis isdekt rygg 7 nautiske mil lang, som ligg 6 nautiske mil nordvest for Storegutt, vestover of Edward VIII Bay. Han vart kartlagt frå flyfoto tekne av Australian National Antarctic Research Expeditions i 1956, og kalla opp etter Ian Georg Bird, ein elektrikar ved Mawson-stasjonen i 1961.

Kjelder 

Ryggar i Enderby Land
Edward Ridge

Edward Ridge er ein slak, snødekt rygg som ligg 13 nautiske mil nordvest for Rayner Peak i Enderby Land i Antarktis. Han vart kartlagt frå flyfoto tekne av Australian National Antarctic Research Expeditions (ANARE) i 1959, og vart namngjeven av Australian Antarctic Names and Medals Committee etter Edward Nash, ein flymekanikar med ANARE («Nella Dan»), under Phillip Law i 1965.

Kjelder 

Ryggar i Enderby Land
Gage Ridge

Gage Ridge er ein delvis snødekt fjellrygg, 7 nautiske mil lang, som ligg 2,5 nautiske mil vest for Mount Selwood i Tula Mountains i Enderby Land i Antarktis. Han vart kartlagt frå flyfoto tekne under Australian National Antarctic Research Expeditions i 1956, og vart namngjeven av Australian Antarctic Names and Medals Committee etter H.V. Gage, eit medlem av mannskapet på «Discovery» under British Australian New Zealand Antarctic Research Expedition i 1929–31.

Kjelder

Ryggar i Enderby Land
McDonald Ridge

McDonald Ridge er ein nesten heilt isdekt rygg mellom Johnston and Douglas Peak, kring 22 nautiske mil (41 km) søraust for Mount Biscoe i Enderby Land. Han vart kartlagt frå flyfoto tekne av ANARE (Australian National Antarctic Research Expeditions) i 1956. Han vart namngjeven av Australian Antarctic Names and Medals Committee (ANCA) etter K.R. McDonald, ein radiotelegrafist ved Mawson-stasjonen i 1961.

Kjelder

Ryggar i Enderby Land